Waarom jou kind ŉ boelie is – en wat jy daaromtrent kan doen - Jou Gesin | Solidariteit WêreldJou Gesin | Solidariteit Wêreld
Waarom jou kind ŉ boelie is – en wat jy daaromtrent kan doen
Vrydag, Januarie 5th, 2018
Boelies kom in alle vorms en groottes. Hulle kom uit elke etniese groep, ras, sosio-ekonomiese klas, geslag en godsdiens. As ʼn ouer sal jy waarskynlik geskok wees om te verneem dat jou kind besig is om doelbewus ander kinders pyn en vernedering aan te doen.
Dit mag vir ouers van hulp wees om aan boeliegedrag te dink as bewegend teen ʼn kontinuum, sê dr Mary L. Pulido, uitvoerende direkteur van die New York Vereniging vir die Voorkoming van Wreedheid teenoor Kinders.
“Op die een punt is die boelie. ʼn Klein entjie verder in die lyn is die navolgers, diegene wat die boelie aanmoedig, maar nie aan die geboelie as sodanig deelneem nie, dan kom die kinders wat nie aktief boelie nie, maar dit geniet om die boelie-aktiwiteite dop te hou.
“Op die ander punt van die kontinuum is diegene wat die geboelie gadeslaan maar probeer om nie in te meng nie, dan kom die kinders wat nie van ʼn geboelie hou nie maar bang is om dit te probeer stop.
“Laastens, aan die ander punt van die kontinuum is die beskermer, wat die kind – of kinders – is wat teen die boelie opstaan om die slagoffer te beskerm. Ouers moet hierdie kontinuum met hulle kind bespreek en hom of haar aanmoedig om vriende te maak met ʼn kind wat geboelie word.”
Navorsing toon dat kinders wat hulle tot ʼn geboelie wend, dit dikwels doen omdat hulle:
Nie oor empatie en medelye met ander se gevoelens beskik nie
Woede uitspreek oor gebeure in hulle lewens
In beheer wil wees
ʼn Lae selfbeeld het
Dalk probeer om hulle portuurgroep te beïndruk
Uit gesinne afkomstig is waar ouers of sibbe boelie
Nie voldoende ouerlike toesig of toesig ontvang nie
Ouers het wat swaar lyfstraf toedien
Die slagoffers mag wees van ʼn geboelie en in gelyke munt probeer betaal
Die goeie nuus is dat daar baie is wat ʼn ouer kan doen om hulle kind te help om op te hou boelie. Deur onmiddellik op te tree kan jy jou kind help om nuwe maniere te leer om sy of haar gevoelens, groepsdruk en konflik met ander te hanteer. Hier volg ʼn paar wenke:
Bly kalm. Jy sal waarskynlik met die skoolbeamptes en die ander kind se ouers in gesprek moet tree; niemand wil met ʼn woedende volwassene praat nie.
Maak seker jou kind se gedrag is nie te wyte aan ʼn gebrek nie; sommige kinders met beperkte sosiale vaardighede of gedragsprobleme boelie ander. Dit moet steeds aangespreek word, maar sal ʼn geïntegreerde opvoedkundige span en benadering vereis.
Luister na wat ander te sê het oor jou kind se gedrag. Luister dan na jou kind se kant van die verhaal. Probeer verstaan wat agter die gedrag skuil. Word jou kind geboelie? Is sy of haar vriende boelies? Voor die gesprek aan.
Verduidelik aan jou kind die skade wat sy of haar gedrag veroorsaak. ʼn Geboelie rig ander kinders fisiese, sielkundige en emosionele skade aan.
Leer jou kind om empaties te wees. Laat hom of haar dink oor hoe dit moet voel om geboelie te word. Praat oor hoe hy of sy die ander kind wat hy of sy skade aangedoen het, om verskoning kan vra.
Maak jou verwagtings duidelik. Laat jou kind weet daar sal gevolge wees indien die geboelie voortgaan en dat jy dit nie sal duld nie.
Stel die voorbeeld tuis. Moenie skinder of onsmaaklike stories oor ander in jou huis deel nie. Boots nie-gewelddadige gedrag na.
Loof jou kind wanneer hy of sy medelye met ander toon.
Laastens, as die geboelie nie ophou nie, kry geestesgesondheidberading vir jou kind.
Help jou kind om alternatiewe strategieë te gebruik in plaas van om te boelie. “Onthou, boelies word nie gebore nie – kinders kan verander,” sê Pulido. “Dit is nie noodwendig ‘eers ʼn boelie, altyd ʼn boelie’ nie. Gebruik rolspel om te wys hoe hulle toekomstige konflikte met hulle portuurgroep kan hanteer. Verander karakters en laat jou kind die rol speel van die kind wat geboelie word; dit sal hom of haar help verstaan waarom sy of haar gedrag moet verander.”
Huffington Post: https://www.huffingtonpost.com/mary-l-pulido-phd/bullying_b_1435791.html
PBS Parents: http://www.pbs.org/parents/expert-tips-advice/2016/10/child-bullied/
Deur Melodie Veldhuizen Indien ouers hul kinders van jongs af aanmoedig om in die grond te vroetel, kan tuinwerk ʼn gesonde en bevredigende lewenslange stokperdjie vir hulle word. Het jy al die uitdrukking op ʼn kind se gesig gesien wanneer hy iets pluk of uit die grond haal wat hy ... Lees meer
Tien maniere om gelukkige kinders groot te maak
Dis ’n maklike resep, sê Nederlanders wat in verslag na verslag deur UNICEF, die Verenigde Nasies se kinderfonds, aangewys word as die nasie met die gelukkigste kinders. Wat kan ons by hulle leer? Volgens hulle is gesinswaardes belangrik, kinders is baie aktief, en ouers plaas nie so baie druk op ... Lees meer
Moet ek my kind se redenaarstoespraak skryf?
Deur Nico Strydom Kinders moet al van laerskool af klas- of redenaarstoesprake voorberei maar nie almal vind dit ewe maklik nie. Kinders wat uitblink hierin neem later deel aan gesogte redenaarskompetisies soos dié van die ATKV. Hoe gemaak indien dit egter nie maklik is vir jou kind nie en hy ... Lees meer
1 2 3 … 272 Volgende »